Am ffurflenni bwcio a gwybodaeth ddiogelwch ewch at "Cynllunio'ch Ymweliad"
Blynyddoedd Cynnar a Chyfnod Allweddol 1
Cyfnod Alweddol 2
Pwnc: 'Straeon ac Arferion y Nadolig'
Cyfnod Sylfaen: Cyfnod Allweddol 1
Dewch i 'nabod cymeriad o Oes Fictoria am sesiwn hwylus, rhyngweithiol yn edrych ar Nadolig o'r oes a fu. Bydd cyfle i'r plant ddarganfod gwybodaeth am deganau a thraddodiadau trwy'r oesoedd ac hefyd deall y rheswm pam 'dyn ni'n gosod celyn a thinsel o gwmpas y tŷ dros yr ŵyl. Mae'r sesiwn yma yn boblogaidd iawn felly mae'n well bwcio lle er mwyn osgoi cael eich siomi.
Addas ar gyfer : Dosbarth Derbyn –Bl.2
Hyd: Un Awr
Pwnc: Teithiau Trafnidiaeth
Cyfle i ysgolion i gael ymweliad "tu ôl y lenni" i Ganolfan Gasgliadau Landore, sy'n warws enfawr ar bwys maes parcio y Park and Ride yn Landore. Bydd y plant yn cael cyfle i weld y cerbydau – tractor Allis Chalmers, beiciau modur, cart fferm y gambo, y loriau Vulcan ac AEC, y Sinclair C5, yr injan dân a thynwyd gan geffyl, yr injan hirdyniad, y bws Llynfi, y goets archwiliad Harbwr Abertawe a llawer mwy. Bydd yn cymryd tua awr a bydd hanner awr arall ar gael ar gyfer arlunio os ydych yn dymuno. Rhaid cofio: stordy yw'r adeilad ac nid amgueddfa, felly bydd y plant yn cael eu cadw yn ardal y cerbydau. Bydd rhaid cael 5 oedolyn ar gyfer 30 o blant a does dim lle ar gyfer bwyta cinio.
Pwnc: Mrs. Mahoney
Cyfnod Sylfaen: Cyfnod Allweddol 1 a'r Blynyddoedd Cynnar
Roedd Mrs Mahoney yn wraig i ofalwr yr amgueddfa ym 1850s. Cafodd y sac am embeslu arian a bydd Mrs. Mahoney ei hun yn dweud ei stori drist mewn gwisg o'r cyfnod. Bydd hefyd yn dangos i'r plant coffr llawn pethau bydd yn mynd gyda hi sy'n dangos y gwahaniaeth rhwng eu bywydau nhw a'i bywyd hi..
Addas ar gyfer: Bl. 2 yn unig, os nad oes dosbarth cymysg
Pwnc: Teganau
Dyma sesiwn awr sy'n cael ei dysgu gyda doliau, teganau clocwaith, teganau lliwgar tunblat, sawl cadw mi gei, tegannau pren, topiau troelli a chwaraeon tu fas. Os hoffech gyfle i arlunio, gadewch i ni wybod.
Pwnc: Trydan a chynt
Sesiwn sy'n edrych ar dai a bywyd dyddiol a'r newidiadau dros y 150 o flynyddoedd diwethaf. Sesiwn fywiog sy'n cael ei dysgu yn defnyddio llawer o bethau trafod o'r gorfennol a'r presennol er mwyn astudio'r gwahaniaethau rhyngddynt. Bydd cyfle i'r plant trafod pethau fel ffyrc tostio, haearnau smwddio 'slug' a byrddau golchi.Bydd cyfle i'r plant ymestyn y sesiwn wrth ymweld â'r 'Gegin Gymreig' ar lawr cyntaf yr amgueddfa.
Pwnc: Pobol Gynnar
Cyfnod Sylfaen: Cyfnod Allweddol 2
Sesiwn hanner diwrnod yw hon. Bydd cyfle i'r plant edrych ar bethau sydd wedi cael eu darganfod yn lleol o'r Oes Cerrig hyd at yr Oes Efydd. Mae pethau trafod a cyflwyniad sioe sleidiau er mwyn rhoi'r pethau o fewn cyd destun a chyfle i astudio sut oedd bywyd rhai o'r Bobol cynnar oedd yn byw ym Mhrydain.
Addas ar gyfer: Bl.3/4
Pwnc: Y Rhufeiniaid...a rhai o'r Celtiaid
Diwrnod llawn gyda llawer o weithgareddau yn cynnwys cyfle i wisgo gwisgoedd y Rhufeiniaid a Cheltiaid, arfwisg a tharianau. A full day with many activities including the chance to try on costumes, replica Roman & Celtic shields as well as armour. Bydd grwpiau yn cael y cyfle i gwrdd â chymeriad Rhufeinig er mwyn darganfod sut oedd bywyd yn ystod yr amser yma ym Mhrydain. Bydd cyfle i'r plant ddyfalu ble mae rhai pethau Rhufeinig wedi cael eu darganfod a chael golwg agosach arnyn nhw yn yr Oriel Archaeoleg. Ar ddiwedd y dydd bydd sesiwn siarad gyda sioe sleidiau sy'n dod â'r elfennau a themau y dydd at ei gilydd.
Addas ar gyfer: Bl. 3 / 4 / 5
Hyd: Diwrnod llawn (10yb - 2.30yh)
Pwnc: Yr Aifft Hynafol
Mae Amgueddfa Abertawe yn arddangos Mummy sy'n 2,200 mlwydd oed. Mae ganddo ni, hefyd sawl darn o grochenwaith o'r Aifft yn ogystal â gwydr, hen ddrych a mummy fel hwyaden! Ychwanegwch daith i'ch ymweliad wrth fynd o gwmpas Canolfan yr Aifft ym Mhrifysgol Abertawe am ddiwrnod llawn hwyl a sbri. Mae gwaith Oriel a sioe sleidiau. Os dych chi'n bwriadu ymweld â Chanolfan yr Aifft efallai y bydd lle gyda ni i'ch grŵp gael cinio. Gadewch i ni wybod os hoffech chi hyn pan fyddwch yn bwcio..
Addas ar gyfer: Bl. 3 / 4
Pwnc: Pobol Oes Fictoria
Mae'r arddangosfeydd Oes Fictoria ar gael trwy'r amser. Felly, mewn sesiwn Oes Fictoria gyffredinol bydd wastad ar gael:
Ystod eang o bethau i'w trafod
Sesiwn siarad sioe sleidiau yn clymu gwahanol agweddau o amser Oes Fictoria
Gwaith yn y Cabinet Chwilfrydedd
Dewisiadau Opsiynol:
Gweithdy trin gwlan gyda Denise Morgan **
Sesiwn canu caneuon morwyr gyda Dave Robinson **
Taith dan arweiniad o'r oriel grochenwaith (pecyn newydd ar gael)
Taith gerdded dan arweiniad o gwmpas yr adeiladau o Oes Fictoria cyfagos
**DALIER SYLW: Bydd pob sesiwn Oes Fictoria ar gael o dymor y gwanwyn 2011 gan fod gan Theatr na Nog eleni gynhyrchiad gyda thema Oes Fictoria.